Perry Robinson

Perry Robinson (17. syyskuuta 1938 New York, New York – 2. joulukuuta 2018) oli yhdysvaltalainen jazzklarinetisti. Hän on urallaan pyrkinyt yhdistämään yhä kiinteästi swingiin liitetyn klarinetin avantgarde-suuntaukseen. Robinson opiskeli muun muassa Lenox School of Jazzissa. Hän on soittanut Paul Bleyn, Archie Sheppin ja Bill Dixonin kanssa. Hän työskenteli myös Roswell Ruddin kvintetin kanssa (1968) ja soitti Jazz Composers' Orchestran kanssa. Hän teki vuonna 1972 yhteistyötä Gunter Hampelin ja vuonna 1973 Dave Brubeckin yhtyeen kanssa.

Lähteet 

Yhdysvaltalaiset jazzmuusikot
Yhdysvaltalaiset klarinetistit
Vuonna 1938 syntyneet
Vuonna 2018 kuolleet